J.A.J. Sprock N.V.

J.A.J. Sprock N.V. ta un empresa na Kòrsou, ku tin un distilería i ta boteyá i bende bibida. El a ser fundá na 1929 dor di Don Jaime Sprock. E ta konosí pa Ponche Kuba, un ponche krema ku ta wòrdu eksportá pa varios pais, entre otro na Oropa i den region di Karibe. Su sede ta na Werfstraat den Scharloo i den añanan 1980 e empresa tabatin alrededor di 123 persona den servisio.

Na 1942, Don Jaime Sprock a biaha pa Cuba kaminda el a purba un gran variedat di likornan di krema karibense trahá na kas, yamá ‘ponche’. For di purba e diferente smaknan aki i despues di hopi investigashon, el a trese huntu e ingredientenan mas outéntiko den un reseta ku el a yama “Ponche Kuba”.J.A.J. Sprock Inc., Curaçao

J.A.J. Sprock N.V. tabata un di e fundadonan di Antilliaanse Brouwerij N.V.

Category:Empresa
Category:Kòrsou